אנחנו משתמשים בתאורת לד (LED) מתקדמת על מנת לספק לצמחים את עוצמת ותדירות האור המדויקים עבורם. תאורת הלד מאפשרת לבחור את אורכי הגל הרצויים והמועילים בלבד. התמהיל של אורכי גל אלה יוצר צבע ורוד-סגול. לאור השמש (אור לבן) יש טווח רחב של אורכי גל בתחום הנראה וגם בתחום הלא נראה. חלק מאורכי הגל האלה הם שימושיים לצמח – למשל, אדום וכחול – וחלק מזיקים לצמח (ברמות מסוימות) כמו UV. באמצעות האפליקציה ניתן לשלוט בתאורה בקלות ולמקסם את היבול ואת איכותו וכן למזער את צריכת החשמל של התאורה.